kk kk kk kk kk ceb kk en ar en fa kk en kk ru kk uk kk kk kk kk kk kk kk ru bg kk ru ru ru hbs_cyr kk kk kk kk kk de kk de kk de kk kk kk kk kk en kk kk kk kk en kk kk kk kk en kk kk kk kk en kk kk kk kk en kk kk kk kk en tt kk kk kk en kk kk kk kk en kk kk kk kk en kk kk kk kk en kk kk kk kk en kk kk kk kk en kk kk kk kk en kk kk kk kk kk kk en kk kk kk kk kk kk kk kk kk kk kk en en kk ru kk es es en kk kk kk kk kk kk kk kk uk ky kk ky kk kk kk kk kk sah de kk de kk de kk kk de kk de kk de kk de kk de kk ru ru hbs_cyr ru kk kk kk fr en en en en sv fr de de fr fr fr sv en fr en ja fr de fr es nb fr de en en sv de de fr en fr it fr kk sah de kk de kk de kk kk de kk de kk de ru ru kk kk
Майлының Тұрлыбек датқаға айтқандары – Қожалар
01.08.2018 Білген Шайыр айтады Пікір қалдыру 235 рет қаралған
Бірің көр, бірің шолақ, бірің бүкіш,
Ішіңде бір сауың жоқ өңкей ілкіш.
Ақ шеңгел, қара шеңгел, жиде тікен,
Ата тілін алмаған өңкей тіркіс.
Он екі ата қоңыраттың бұзығысың.
Сірә, сенің болған жоқ түзу ісің.
Құдай саған қойыпты өкім беріп,
Қорыққаннан қопаңдаймыз к…е еріп.
Қасқырдай мейірімің жоқ, сұр жігітсің,
Бет-аузың қабаған ит секілденіп.
Арыстан болсаң ат бұйым, атан бұйым,
Қоңыраттың ордасы боп атанды үйің.
Басқаға қайратыңды мақұл дер ек,
Байжанға қылған ісің пақыл бұйым.
Сен едің қоңыраттағы ұлы салдар,
Нар да жесе жазасын бір ынсап бар.
Тынбай озған тұлпардың тап өзі едің,
Енді таты болыпсың құлын шайнар.
Дұшпаныңның бәрі де қирады-ай,
Қазір сені халық қорқып сыйлады-ай.
Қылып жүрген ісіңнің бәрі қыңыр,
Қисықсың иттің артқы сирағындай.
Заманың өрлей-өрлей өрге келді,
Есікте еш қалмадың, төрге келді.
Шолақ молда шошайып былай тұрсын,
Жамандау Сағат соқыр көрге келді.
Сағат ең бей сағат боп жүретұғын,
Шығымың көп, пайдаң жоқ кіретұғын.
Көзің қыдырыс, әңгі көр, сөзің нәдұрыс,
Қайдағы өшер отты үретұғын.
Асылбекпен жау болып есірдің көр,
Мойыныңа жүз отыз сом кесілдің көр.
Қайдағы алмайтұғын аңды аулаған,
Өзін-өзі құрытқан кесірлі көр.
Тартпасыз, жүгенсіз көр, айылсыз көр,
Ақылдан құры қалған пайымсыз көр.
Кейде Тұрлыбек, кей күнде Нақан дейсің,
Кімге ел, кімге жауың дайынсыз көр.
Тұрлыбекпен алысар бел қалмады,
Ақмақтығыңды аңламай ел қалмады.
Шарбақтағы ақырған сен көр есек,
Басыңа кебек ілер жер қалмады.
Ол Байжанның әкесі Тоқсап еді,
Шылымына сендей көр от сап еді.
Меніменен айтысып міз табарсың,
Бұрынғы қылған ісің оқсап еді.
Ол Байжанның баласы майрық еді,
Сендей көрді дарлардан айырып еді.
Кенттен келген кенелеп кеше соқыр,
Байжанға да айтасың байлық енді!
Қанай датқаның баласы Тұрлыбек болыс ауырып жатып, Майлықожадан «Менің халім нашар, оңалсам қандай болады, оңалмасам қандай болады?» деп сұрапты.  Сонда ақын:
Оңалсаң – таң бозарып атқандайсың,
Оңалмасаң – ай  күйіп батқандайсың.
Шошыды қырда дулат, ойда қоңырат,
Тоғайда бір жолбарыс жатқандайсың, – деген екен.
Майлықожа Тұрлыбек датқа 2018-08-01
Алдыңғы Майлықожа атының арыз-шағымы
Аты арықтап мінуге жарамай қалғанда тынықсын деп Майлықожа оны Сарыағаш маңындағы Жартөбе деген жердегі ағайындарына …
Пікір қалдыру Жауапты болдырмау
Э-пошта мекенжайыңыз жарияланбайды. Міндетті өрістер * таңбаланған
“Триумфатор трагедиясы” – ғұмырнамалық шығарма
Шалап қожа (Батырқожа) әулие
ҚОШ БОЛ АРДАҚТЫ АҒА
Сексен күн кесел болғанда
“Триумфатор трагедиясы” – ғұмырнамалық шығарма
Сұлтан Сатұқ Бұғра хан әулетінің шежіресі
«Шындық сөзді сөйлеуден, тіл мен жағым талмағай…»
© Copyright 2018. Материалдарды көшіру барысында сайтқа сілтеме қойылуы міндетті.
Бас редакторы Айгүл Уайсова. Тел.: 87052923738. | Біз туралы...